പി. അയിഷ പോറ്റി

കേരളത്തിലെ ഒരു രാഷ്ട്രീയപ്രവർത്തകയും കൊട്ടാരക്കര നിയോജകമണ്ഡലത്തിലെ നിലവിലെhttp://niyamasabha.org/codes/members.htm നിയമസഭാ സാമാജികയുമാണ് പി. അയിഷാ പോറ്റി (ജനനം:31 മേയ് 1958). എൻ. വാസുദേവൻ പോറ്റിയുടെയും, എം.ജെ. പാർവതി അന്തർജനത്തിന്റേയും മകളായി 1958 മേയ് 31ന് കിടങ്ങൂരാണ് അയിഷാ പോറ്റി ജനിച്ചത്. കുട്ടിക്കാലം മുതൽക്കു തന്നെ കമ്മ്യൂണിസ്റ്റ് അനുഭാവിയായിരുന്ന അയിഷാ പോറ്റി 1991-ൽ സി.പി.എം-ൽ അംഗമായി. ആർ. ബാലകൃഷ്ണപിള്ളയെ പരാജയപ്പെടുത്തിക്കൊണ്ടാണ് അയിഷാ പോറ്റി പന്ത്രണ്ടാം നിയമസഭയിൽ കൊട്ടാരക്കര മണ്ഡലത്തിൽ നിന്നും കേരളാനിയമസഭയിലേക്കെത്തിയത്http://niyamasabha.org/codes/members/aishapottyp.pdf.

കൊല്ലം ജില്ലാപഞ്ചായത്തിലേക്ക് കൊട്ടാരക്കരയിൽ നിന്ന് 2000-ൽ തിരഞ്ഞെടുക്കപ്പെട്ടിരുന്നു, പിന്നീട് കൊല്ലം ജില്ലാപഞ്ചായത്തിന്റെ പ്രസിഡന്റ് സ്ഥാനത്ത് 2005 വരെ പ്രവർത്തിച്ചു. 2005-ൽ നടന്ന തിരഞ്ഞെടുപ്പിലും ജില്ലാപഞ്ചായത്തിലേക്ക് തിരഞ്ഞെടുക്കപെട്ടെങ്കിലും 2006-ൽ നിയമസഭാ തിരഞ്ഞെടുപ്പിൽ വിജയിച്ചതിനേ തുടർന്ന് ഈ സ്ഥാനം രാജിവച്ചു. സി.പി.ഐ.എം കൊട്ടാരക്കര ഏരിയകമ്മിറ്റിയംഗം, ഓൾ ഇന്ത്യ ലോയേഴ്സ് യൂണിയൻ ദേശീയസമിതിയംഗം, അഖിലേന്ത്യ ജനാധിപത്യ മഹിളാ അസോസിയേഷൻ സംസ്ഥാന കമ്മിറ്റി അംഗം, വനിതാ സബ് കമ്മിറ്റി കൺവീനർ, കൊല്ലം ജില്ല ലോയേഴ്സ് യൂണിയൻ വൈസ് പ്രസിഡന്റ് എന്നീ നിലകളിൽ ഇപ്പോൾ പ്രവർത്തിച്ചു. 2026 ജനുവരി 13ന് കോൺഗ്രസിൽ അംഗമായി.

 ജീവിതരേഖ 
എൻ. വാസുദേവൻ പോറ്റിയുടെയും, എം.ജെ. പാർവതി അന്തർജനത്തിന്റേയും മകളായി 1958 മേയ് 31ന് കോട്ടയം ജില്ലയിൽ, പാലായ്ക്കു സമീപമുള്ള കിടങ്ങൂരിലാണ് അയിഷ എന്ന പേരിൽ ജനിച്ചത്. വയലാർ രാമവർമയുടെ ആയിഷ എന്ന പ്രശസ്ത ഖണ്ഡകാവ്യത്തിൽനിന്ന് പ്രചോദനം ഉൾക്കൊണ്ടാണ് പിതാവ് എൻ. വാസുദേവൻ പോറ്റി മകൾക്ക് പേരിട്ടത്.  ഉഴവൂർ സെന്റ് സ്റ്റീഫൻസ് കോളേജിൽനിന്ന് ബി.എസ്.സി. ബിരുദം നേടിയശേഷം 1982 ൽ തിരുവനന്തപുരം ഗവ. ലോ കോളേജിൽ നിന്നും എൽഎൽബി ബിരുദവും 1985 ൽ കൊച്ചിൻ യൂണിവേഴ്സിറ്റിയിൽ (കുസാറ്റ്) നിന്ന് എൽഎൽഎം ബിരുദവും നേടി. ഇ. ശങ്കരൻ പോറ്റിയാണ് ഭർത്താവ്. 

 തിരഞ്ഞെടുപ്പുകൾ 
+ തിരഞ്ഞെടുപ്പുകൾ  http://www.keralaassembly.org/1982/1982117.html  വർഷം മണ്ഡലം  വിജയിച്ച സ്ഥാനാർത്ഥി  പാർട്ടിയും മുന്നണിയും  പരാജയപ്പെട്ട മുഖ്യസ്ഥാനാർത്ഥി  പാർട്ടിയും മുന്നണിയും 2016കൊട്ടാരക്കര നിയമസഭാമണ്ഡലംപി. ഐഷ പോറ്റിസി.പി.ഐ.എം., എൽ.ഡി.എഫ്.സവിൻ സത്യൻഇന്ത്യൻ നാഷണൽ കോൺഗ്രസ്, യു.ഡി.എഫ്.2011കൊട്ടാരക്കര നിയമസഭാമണ്ഡലംപി. ഐഷ പോറ്റിസി.പി.ഐ.എം., എൽ.ഡി.എഫ്.എൻ.എൻ. മുരളികേരള കോൺഗ്രസ് (ബി), യു.ഡി.എഫ്.2006കൊട്ടാരക്കര നിയമസഭാമണ്ഡലംപി. ഐഷ പോറ്റിസി.പി.ഐ.എം., എൽ.ഡി.എഫ്.ആർ. ബാലകൃഷ്ണപിള്ളകേരള കോൺഗ്രസ് (ബി), യു.ഡി.എഫ്.

 അവലംബം 

വർഗ്ഗം:1958-ൽ ജനിച്ചവർ
വർഗ്ഗം:മേയ് 31-ന് ജനിച്ചവർ
വർഗ്ഗം:സി.പി.ഐ.എം. വനിതാ നേതാക്കൾ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:കേരള നിയമസഭയിലെ വനിതാ പ്രതിനിധികൾ
വർഗ്ഗം:പന്ത്രണ്ടാം കേരള നിയമസഭാംഗങ്ങൾ
വർഗ്ഗം:പതിമൂന്നാം കേരള നിയമസഭാംഗങ്ങൾ
വർഗ്ഗം:പതിനാലാം കേരളനിയമസഭാ അംഗങ്ങൾ